***Mudbound*** er en amerikansk dramafilm fra 2017, regissert av Dee Rees. Filmen er basert på Hillary Jordans debutroman *Mississippi*, og manuset ble skrevet av Rees og Virgil Williams. Carey Mulligan, Garrett Hedlund, Jason Clarke, Jason Mitchell og Mary J. Blige spiller hovedrollene.

Filmen handler om to veteraner fra andre verdenskrig – den ene hvit, den andre svart – som vender tilbake til hjemstedet sitt i Mississippi. De møter igjen en brutal virkelighet med fordommer, gårdsdrift og vennskap i et splittet samfunn, samtidig som de erfarer vonde krigstraumer.

*Mudbound* hadde verdenspremiere på Sundance filmfestival 21. januar 2017. Filmen ble gjort tilgjengelig på strømmetjenesten Netflix 17. november 2017. Den fikk god kritikk, blant annet for manus, regi og skuespill. Mitchell og Blige fikk spesielt god kritikk for sine rolleskildringer. Filmen ble nominert til to priser under den 75. Golden Globe-utdelingen for beste kvinnelige birolle (Blige) og beste sang («Mighty River»).

Handling
--------

To familier fra Mississippi – den ene svart, den andre hvit – møter en brutal virkelighet med fordommer, gårdsdrift og vennskap i et splittet samfunn under andre verdenskrig. Ekteparet Laura (Carey Mulligan) og Henry McAllan (Jason Clarke) prøver å nyte det glade gårdslivet, mens Florence (Mary J. Blige) og Hap Jackson (Rob Morgan) hjelper til der de kan for å holde økonomien oppe. Når én soldat fra hver familie kommer hjem fra krigen, blir fordommene nok en gang satt på prøve. Henrys rasistiske far Pappy (Jonathan Banks) kommer med fordomsfulle utsagn som ikke faller i god jord hos krigsveteranen Ronsel (Jason Mitchell), mens Henrys bror Jamie (Garrett Hedlund) sliter med krigstraumer og alkoholisme. Tross ulike hudfarger blir Ronsel og Jamie gode kamerater, men det sømmer seg ikke i etterkrigstidens sørstater.

Medvirkende
-----------

* Carey Mulligan som Laura McAllan
* Garrett Hedlund som Jamie McAllan
* Jason Clarke som Henry McAllan
* Jason Mitchell som Ronsel Jackson
* Mary J. Blige som Florence Jackson
* Jonathan Banks som Pappy McAllan
* Rob Morgan som Hap Jackson
* Kelvin Harrison jr. som Weeks
* Claudio Laniado som Dr. Pearlman
* Kennedy Derosin som Lilly May Jackson

Referanser
----------

1. ↑  «Netflix Buys Sundance Drama ‘Mudbound’ for $12.5 Million». *Variety*. 29. januar 2017. Besøkt 19. januar 2018.
2. ↑  Patten, Dominic (5. desember 2016). «Sundance 2017: Robert Redford, New Rashida Jones Netflix Series, ‘Rebel In The Rye’ & More On Premiere, Docu, Midnight & Kids Slates». Deadline.com.
3. ↑  «Sundance: ‘Mudbound’ Premieres to Rapturous Standing Ovation and Oscar Buzz». *Variety*. 21. januar 2017. Besøkt 19. januar 2018.
4. ↑  Rubin, Rebecca (11. desember 2017). «Golden Globe Nominations: Complete List». *Variety*. Besøkt 19. januar 2018.

Eksterne lenker
---------------

* (en) *Mudbound* på Internet Movie Database Rediger på Wikidata

* (en) *Mudbound* på AllMovie Rediger på Wikidata

* (fr) *Mudbound* på Allociné Rediger på Wikidata

* (nl) *Mudbound* på MovieMeter Rediger på Wikidata

* (en) *Mudbound* på Rotten Tomatoes Rediger på Wikidata

* (en) *Mudbound* på Metacritic Rediger på Wikidata

* (en) *Mudbound* på Box Office Mojo Rediger på Wikidata